মানুষে মানুষে অভিন্ন সত্ত্বার রক্তের রঙ লাল । বাংলাদেশ নামক রাষ্ট্রের পতাকার রঙ সবুজের মাঝে লাল। লাখ লাখ মানুষের আত্মত্যাগের নিদর্শনের সঙ্গে জড়িয়ে এই রক্তাক্ত লাল। আত্মত্যাগ এবং বিশ্ব ভাতৃত্বের প্রতিকী রঙকে হৃদয়ে ধারণ করে, মুখাবয়বে বহন করে, মানুষের মাঝে চেতনার সম্প্রসারণকে ধারণ করতে, বাংলাদেশের পারফরমেন্স আর্টিস্ট সুজন মাহবুব সম্প্রতী কলকাতায় প্রদর্শন করল 'শিল্পীত বাংলাদেশ'। পায়ের নখ থেকে গলাবদি সকল রঙকে মিলিয়ে দেয়া কালো রঙয়ের আচ্ছাদনে আচ্ছাদিত হয়ে, গলা থেকে মাথার চুলাবধি লাল রঙয়ে সম্পূর্ণ ঢেকে দিয়ে, মনচক্ষুতে ক্যামেরা বসিয়ে দেখা এবং দেখানোর পারফরমেন্স আর্ট "শিল্পীত বাংলাদেশ', বাংলাদেশ এবং কলকাতার মধ্যবর্তী বেনাপোল বর্ডারের প্রাপ্ত ছুঁয়ে গত ২২ জানুয়ারি ২০২৩ এর নব প্রভাতে যে পারফরমেন্স আর্টের শুরু তা কল্যাণী, নদীয়া, রানাঘাট, ধর্মভাঙ্গা রাজারহাট, রবীন্দ্র সদন হয়ে গত ২৭ জানুয়ারি ২০২৩ এর সূর্যাস্তের পড়ন্ত বেলায় ধর্মতলার নিউমার্কেটে শেষ হয়। পারফরমেন্স আর্টিস্ট সুজন মাহাবুবের পারফরমেন্স আর্ট শিল্পীত বাংলার আত্মত্যাগ ও আশার বন্ধন উন্মোচন ও উদ্ভাসনের এক নান্দনিক শৈল্পিক দৃশ্যরূপ।